Δημοκρατικόν Σοσιαλιστικόν Κόμμα

Το Δημοκρατικόν Σοσιαλιστικόν Κόμμα (Δ.Σ.Κ.) ήταν ελληνικό πολιτικό κόμμα με αρχηγό τον Γεώργιο Παπανδρέου και ιδρύθηκε τον Ιούνιο 1945.

 Ιστορία 
Το Δημοκρατικόν Σοσιαλιστικόν Κόμμα ήταν ελληνικό πολιτικό κόμμα που ίδρυσε ο Γεώργιος Παπανδρέου μετά την απελευθέρωση, προκειμένου να συμμετάσχει στις εθνικές εκλογές του 1946. Το κόμμα προήλθε ως συνέχεια  του Δημοκρατικού Κόμματος το οποίο είχε ιδρύσει ο ίδιος το 1935 και το οποίο έπαψε να υφίσταται το επόμενο έτος λόγω της κήρυξης της δικτατορίας του Μεταξά (Καθεστώς της 4ης Αυγούστου).

Μετά τον Β΄ Παγκόσμιο Πόλεμο και την απελευθέρωση της Ελλάδας, ο Γεώργιος Παπανδρέου επανίδρυσε το κόμμα, αυτή τη φορά με το όνομα «Δημοκρατικόν Σοσιαλιστικόν Κόμμα», με το οποίο συμμετείχε στις εκλογές του 1946 ως μέρος του συνασπισμού της Εθνικής Πολιτικής Ενώσεως (Ε.Π.Ε.) και κατέλαβε 27 έδρες από τις 68 του συνασπισμού. Στον ίδιο συνασπισμό συμμετείχαν το Κόμμα Βενιζελικών Φιλελευθέρων, το Εθνικόν Ενωτικόν Κόμμα και η Σοσιαλιστική Ελληνική Ένωσις.

Το Δημοκρατικό Σοσιαλιστικό Κόμμα δε συνέχισε τη λειτουργία του στις επόμενες εκλογές του 1950 γιατί ο Παπανδρέου συμμετείχε σε αυτές με το Κόμμα Γεωργίου Παπανδρέου.

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 1946 Γεώργιος Παπανδρέου 213.721 19,28%  5ο κόμμαΑντιπολίτευση

 Παραπομπές 

Κατηγορία:Πρώην πολιτικά κόμματα στην Ελλάδα
Κατηγορία:Σοσιαλδημοκρατικά κόμματα